Ժուռնալիստների «Ասպարեզ» ակումբի հայտարարությունը տեղեկատվության ազատության դատական պաշտպանության մասին , 26 հունվարի, 2007, Գյումրի
Ժուռնալիստների «Ասպարեզ» Ակումբ հասարակական կազմակերպությունը, ղեկավարվելով ՀՀ Սահմանադրության 27-րդ հոդվածով, «Տեղեկատվության ազատության մասին» 23.09.2003 թ. ՀՀ օրենքի 6-րդ հոդվածի 1-ին մասի եւ 9-րդ հոդվածի պահանջներով, 2006 թվի հոկտեմբերի 21-23-ին տեղեկություն ստանալու նպատակով հարցումներով դիմել է Շիրակի մարզի բոլոր 119 համայնքապետերին, խնդրելով իրեն տրամադրել.
2006 թվի դեկտեմբերի 18-ին հասարակական կազմակերպությունը երկրորդ հարցում-նամակներն է հղել նախորդ հարցմանը չպատասխանած համայնքապետերին: Այդ նամակում, նույն տեղեկությունները հարցնելուց բացի, մեկնաբանվել են նրանց պարտականություններն ու նամակին կցվել է ՀՀ «Տեղեկատվության ազատության մասին» օրենքը:
2007 թվի հունվարի 25-ի դրությամբ Շիրակի մարզի 119 համայնքապետերից 52-ը պաշտոնական պատասխաններ չեն տվել ակումբի հարցումներին, 7-ը, այդ թվում Գյումրու քաղաքապետարանը, հարցմանն ի պատասխան մասնակիորեն են տրամադրել հարցված տեղեկությունները, (մի դեպքում բյուջեն կա, մյուս նյութերը չկան, մյուս դեպքում ավագանու որոշումների մի մասն ու բյուջեն կան եւ չկան ավագանու մյուս որոշումները), իսկ 60 համայնքներից ստացվել են հարցված բոլոր տեղեկությունները, այդ թվում Արթիկ եւ Մարալիկ համայնքներից` էլեկտրոնային տարբերակներով: Այդ տեղեկությունների մեծ մասը, չնայած մի շարք հեռախոսազանգերին եւ հիշեցումներին, ստացվել են օրենքով սահմանված ժամկետի (5 օր) էական խախտումներով` 6-80 օրում: Համայնքներից ամենաարագը ակումբի հարցումներին պատասխանել են Հառիճ, Գետափ, Փանիկ եւ Նոր Կյանք համայնքները:
Ժուռնալիստների «Ասպարեզ» ակումբ հասարակական կազմակերպությունը, սպառած լինելով տեղեկություններ ստանալու բոլոր բարոյական եղանակները եւ օրինական եղանակները` բացառությամբ մեկի, դիմում է վերջին եղանակին:
2007 թվի հունվարի 25-ին հասարակական կազմակերպությունը որպես հացվոր դիմեց Շիրակի մարզի առաջին ատյանի դատարան, խնդրելով վերականգնել տեղեկատվության ազատության իր խախտված իրավունքը: Հարուցվել է քաղաքացիական 9 հայց ընդդեմ Շիրակի մարզի Ազատան, Շիրակ, Լուսաղբյուր, Ամասիա, Ողջի, Արդենիս, Մեծ Սեպասար, Փոքր Սեպասար, Հոռոմ համայնքների համայնքապետարանների:
Հայցապահանջներն են.
Առաջիկա զարգացումների մասին Ակումբը հանրության կտեղեկացնի իրադարձություններին զուգընթաց:
Բացի համայնքապետերին ուղղված հարցումները, Ժուռնալիստների «Ասպարեզ» Ակումբը հարցումներով դիմել է նաեւ Գյումրու միջնակարգ եւ հատուկ դպրոցներին (ՊՈԱԿ-ներ), որոնցից ստացված արձագանքների որակների մասին կլինի լրացուցիչ հայտարարություն:
Այս հայտարարության երկրորդ պարբերությունում հիշատակված եւ այլ համանման միջոցառումներն իրականացվել են Քաունթերփարթ Ինթերնեշնլի Քաղաքացիական շահերի պաշտպանության աջակցության ծրագրի, ԱՄՆ միջազգային զարգացման գործակալության, «Հասարակական Կազմակերպությունների կենտրոն» Քաղաքացիական հասարակության զարգացման կազմակերպության հյուսիսային մասնաճյուղի աջակցությամբ իրականացվող «Պաշտպանենք տեղեկատվության ազատությունը» ծրագրի շրջանակներում: Դրամաշնորհային օժանդակությունը կազմում է 3,95 մլն դրամ: Ակումբի դրամական եւ ոչդրամական ներդրումը կազմում է մոտ 2,5 մլն դրամ:
Դատական հայցեր «Պաշտպանենք տեղեկատվության ազատությունը» ծրագրով չեն նախատեսված եւ դատական գործերի հետ կապված բոլոր ծախսերը հոգում է Ժուռնալիստների «Ասպարեզ» ակումբ հասարակական կազմակերպությունը: Այս ուղղությամբ կընդունենք ցանկացած օրինական եւ բարոյական աջակցություն: